[{"text_idx": "#000001", "text": "Bydd Cymru yn croesawu\u2019r Weriniaeth Tsiec i Stadiwm Dinas Caerdydd nos Fawrth (30/03/21) ar gyfer ge\u0302m ragbrofol Cwpan y Byd 2022, gyda\u2019r ge\u0302m yn fyw ar S4C am 7.25, y gic gyntaf am 7.45."}, {"text_idx": "#000002", "text": "Dyw Cymru erioed wedi curo\u2019r Weriniaeth Tsiec a bydd gofyn i Gymru fod ar eu gorau os am ennill yn erbyn ti\u0302m sydd ar frig y grw\u0302p ragbrofol ar ol curo Belarws 2-6 a sicrhau ge\u0302m gyfartal 1-1 yn erbyn Gwlad Belg."}, {"text_idx": "#000003", "text": "Rob Page sydd yn gyfrifol eto am y ti\u0302m ar gyfer y ge\u0302m yn absenoldeb Giggs, gyda chefnogaeth Albert Stuivenberg."}, {"text_idx": "#000004", "text": "Bydd Harry Wilson a prif sgoriwr holl hanes Cymru, Gareth Bale yn holliach ar gyfer y ge\u0302m nos Fawrth ar o\u0302l cyfuno i sgorio go\u0302l agoriadol Cymru yn y gemau rhagbrofol \u2013 symudiad un cyffyrddiad gwych rhwng Connor Roberts, Gareth Bale i fwydo Harry Wilson i agor y sgorio yn y golled yn erbyn Gwlad Belg."}, {"text_idx": "#000006", "text": "Golwg arall ar y go\u0302l \u2013 pasio cyflym un cyffyrddiad. Gwych gan Gymru. /Rb17HtIWCI"}, {"text_idx": "#000008", "text": "Bydd Robert Page yn edrych i gynnal record gartref gadarn iawn o 11 ge\u0302m heb golli sy\u2019n cynnwys naw buddugoliaeth."}, {"text_idx": "#000009", "text": "Mae\u2019r rhediad yn ymestyn no\u0302l i ddwy golled gefn wrth gefn yn Hydref a Thachwedd 2018 \u2013 1-4 i Sbaen (ge\u0302m gyfeillgar yn Stadiwm Principality) a 1-2 i Denmarc yng Nghynghrair y Cenhedloedd."}, {"text_idx": "#000012", "text": "Sgoriodd Toma\u0301s\u030c Souc\u030cek hat-tric yn y fuddugoliaeth yn erbyn Estonia nos Iau, a bydd rhaid i Gymru fod yn wyliadwrus o\u2019r chwaraewr canol cae sydd wedi sgorio naw go\u0302l i West Ham yn Uwch Gynghrair Lloegr y tymor hwn."}]